
Zabok, veljača 2019.


Na temelju članka 23. točka 6. Pravilnika o izradbi i obrani završnoga rada (N.N. 73/09.), Školski odbor Škole za umjetnost, dizajn, grafiku i odjeću Zabok, (u daljnjem tekstu: škola) na svojoj XXIII. sjednici održanoj dana 14. veljače 2019. godine donosi

POSLOVNIK
O RADU ŠKOLSKOG PROSUDBENOG ODBORA I POVJERENSTVA ZA OBRANU ZAVRŠNOG RADA
Članak  1. 
Ovim Poslovnikom uređuje se rad školskog prosudbenog odbora i povjerenstava za obranu završnog rada te sadržaj, način izradbe i obrane završnoga rada učenika završnih razreda Škole za umjetnost, dizajn, grafiku i odjeću Zabok (u daljem tekstu Škola) u sektoru umjetnost, podsektor likovna umjetnost i dizajn, podsektor glazbena umjetnost, sektoru grafička tehnologija i audio-vizualno oblikovanje i sektoru tekstil i koža.
I. CILJ IZRADBE ZAVRŠNOG RADA
Članak  2. 
Cilj je izradbe i obrane završnoga rada provjera, vrjednovanje i ocjenjivanje postignutih strukovnih kompetencija, stečenih obrazovanjem propisanim stručno-teorijskim i praktičnim dijelovima nastavnih planova i programa, čime se stječu završnost u upisanom obrazovnom programu te uvjete za uključivanje na tržište rada. 
II. IZRADBA IZRADBE ZAVRŠNOG RADA
Članak  3. 
(1) Izradba i obrana završnoga rada provodi se u organizaciji škole sukladno godišnjem planu i programu, odnosno školskome kurikulumu te vremeniku izradbe i obrane završnoga rada koji je sastavni dio školskog kurikuluma.
(2) Vremenik izradbe i obrane završnoga rada sadrži rokove za izbor tema, izradbu i predaju završnoga rada, rokove obrane završnoga rada te datum uručivanja svjedodžbi o završnome radu.
(3) Za zakonitost provedbe izradbe i obrane završnoga rada odgovoran je ravnatelj škole.
Članak  4. 
(1) [bookmark: _Hlk68163918]Izradba završnoga rada (u daljnjem tekstu: Izradba) se sastoji od uratka koji može biti: projekt, pokus s elaboratom, praktični rad s elaboratom, složeniji ispitni zadatak ili drugi slični uradak usklađen s nastavnim planom i okvirnim obrazovnim programom za zanimanje medijski tehničar, WEB dizajner, grafički urednik – dizajner, grafički dizajner, industrijski dizajner, dizajner odjeće, glazbenik-instrumentalist (glasovir, čembalo, flauta, klarinet, saksofon, oboa, fagot, truba, eufonij, trombon, rog, tuba, violina, viola, violončelo, kontrabas, gitara, tambure, harfa, harmonika, udaraljke, orgulje), glazbenik-pjevač/ica, glazbenik-teoretičar.
(2) Izradba za učenike/ce koji se obrazuju u sektoru grafička tehnologija i audio-vizualno oblikovanje za zanimanje medijski tehničar temelji se na integriranim sadržajima strukovnih predmeta.
Članak  5. 
Za učenike/ce koji se obrazuju u sektoru grafička tehnologija i audio-vizualno oblikovanje za zanimanje Web dizajner, izradba se temelji na sadržajima strukovnih predmeta:
· Mobilne web stranice
· Dizajn za web / Grafički dizajn
· Programiranje za web
· Web projekti
· Web sadržaji / Animacija
· Komunikacija i marketing za web
te je cjelovito funkcionalno web rješenje
Članak  6. [bookmark: _Hlk68176842]
Za učenike/ce koji se obrazuju u sektoru grafička tehnologija i audio-vizualno oblikovanje za zanimanje grafički urednik – dizajner, izradba se temelji na sadržajima strukovnih predmeta:
· Grafička tehnologija
· Grafički dizajn
· Multimedijske tehnologije
· Strojevi i automatika
· Praktična nastava
Članak  7. 
Za učenike/ce koji se obrazuju u sektoru umjetnosti, područje likovne umjetnosti i dizajna za zanimanje grafički dizajner, izradba se temelji na sadržajima strukovnih predmeta:
· Grafičke tehnike
· Grafički dizajn
· Crtanje i slikanje
· Ilustracija
· Tipografija 
Članak  8. 
Za učenike/ce koji se obrazuju u sektoru umjetnosti, područje likovne umjetnosti i dizajna za zanimanje industrijski dizajner, izradba se temelji na sadržajima strukovnih predmeta:
· Materijali i procesi oblikovanja
· Oblikovanje interijera
· Projektiranje 
Članak  9. 
Za učenike/ce koji se obrazuju u području likovne umjetnosti i dizajna za zanimanje dizajner odjeće, izradba se temelji na sadržajima strukovnih predmeta:
· Kreiranje odjeće i dodataka
Članak  10. 
Članak je brisan.
Članak  11. 
Za učenike/ce koji se obrazuju u području glazbene umjetnosti za zanimanje glazbenik- teoretičar, izradba se temelji na sadržajima strukovnih predmeta:
· Harmonija
· Solfeggio
· Polifonija
· Povijest glazbe
· Glazbeni oblici
· Čitanje i sviranje partitura
· Dirigiranje

Članak  12. 
(1) Za učenike/ce koji se obrazuju u području glazbene umjetnosti za zanimanje glazbenik- instrumentalist, izradba se sastoji od pisanog rada u skladu s nastavnim planom instrumentalne individualne nastave, odnosno u vidu izradbe programske knjižice pod stručnim vodstvom mentora/ce i izvedbe zadanog koncertnog programa. 
(2) [bookmark: _Hlk68177251]Učenik/ca koji/a se obrazuje za glazbenika instrumentalista mora u zadanom roku izvršiti izvedbu zadanog programa, koji je sastavni dio Izradbe.
(3) Koncertni programi učenika/ica koji se obrazuju za glazbenika-instrumentalista izvedeni su iz Nastavnog plana i programa za srednje glazbene i plesne škole. U pravilu sadrže minimalno izvedbu četiri skladbe, a izvodi se napamet.
Članak  13. 
Učenici s teškoćama u razvoju izrađuju i brane završni rad uz primjenu prilagođene tehnologije i drugih uvjeta, prema uputama koje donosi nadležna agencija.
Članak  14. 
(1) Broj ponuđenih tema mora biti najmanje za 50% veći od ukupnog broja učenika u razrednom odjelu te ravnomjerno raspoređena na sve nastavnike/ce/mentore/ice.
(2) Za glazbenu umjetnost teme mogu biti predložene i od strane učenika ukoliko su u skladu s ciljevima i zadaćama nastavnog programa prema kojemu se učenik obrazovao, a teme pismenog rada učenika/ica koji se obrazuju za glazbenika-instrumentalista su tematski vezane uz koncertne programe.

Članak  15. [bookmark: _Hlk68177387]
(1) Izradba treba sadržavati pisani dio (elaborat) i praktičan rad. 
(2) Elaborat treba sadržavati: vanjsku naslovnu stranicu, unutarnju naslovnu stranicu, sadržaj, uvod, glavni dio – razradu teme, zaključak, literaturu, priloge i zadnju stranicu radi upisivanja ocjena. 
(3) Sadržaj Izradbe opisan je u Uputama za izradbu pisanog dijela završnog rada.
(4) Svi dijelovi Izradbe trebaju biti pisani na standardnom hrvatskom jeziku.
Članak  16. 
Obrani završnoga rada (u daljnjem tekstu: Obrani) može pristupiti učenik/ca:
· koji/a je uspješno završio/la zadnju obrazovnu godinu strukovnoga obrazovnog programa tj. umjetničkog obrazovnog programa
· čiju je Izradbu mentor/ica prihvatio/la i za nju predložio/la pozitivnu ocjenu.
Članak  17. 
(1) Učenik/ca koji/a se obrazuje u zanimanjima medijski tehničar, web dizajner, grafički urednik – dizajner, grafički dizajner, industrijski dizajner, dizajner odjeće, glazbenik-teoretičar i glazbenik-instrumentalist prezentira završni rad u obliku obrane ili javnog nastupa pred povjerenstvom.
(2) Obrana, u pravilu, traje do 30 minuta.
(3) Obrana za učenike/ice koji se obrazuju za zanimanje glazbenik-teoretičar u pravilu, traje do 30 minuta, a Izvedba koncertnog programa koju izvode učenici/ice koji/e se obrazuju za glazbenika-instrumentalista može trajati do 60 minuta
(4) Obrana se provodi u školi ili drugom adekvatnom prostoru pred tročlanim ili peteročlanim povjerenstvom.
(5) Povjerenstvo čine: mentor, dva ili četiri nastavnika strukovnih sadržaja. Član/ica Povjerenstva može biti i član/ica sektorskog vijeća ili predstavnik tvrtke s kojom je Škola sklopila ugovor o suradnji.
(6) Razrednik može biti član povjerenstva ukoliko je nastavnik strukovnih sadržaja.
Članak  18. 
(1) Mentor/ica prati učenika/cu tijekom izradbe završnog rada te vodi evidenciju. Evidencija se vodi na konzultacijskom listu koji je sastavni dio ovog Poslovnika (Prilog 1).
(2) Mentor/ica je dužan/na voditi bilješke o datumu održane konzultacije, napredovanju učenika/ce tijekom izradbe rada.
Članak  19. 
(1) Tijekom Obrane vodi se zapisnik o završnome radu (u daljnjem tekstu: Zapisnik) kojeg potpisuju predsjednik i svi članovi Povjerenstva, a kojega se istoga dana dostavlja Predsjedniku Prosudbenog odbora. 
(2) Sadržaj Zapisnika propisan je Pravilnikom o pedagoškoj dokumentaciji.
(3) Konzultacijski list prilaže se Zapisniku i Izradbi. 
Članak  20. 
(1) Učeniku/ci koji/a je obranio/la završni rad izdaje se svjedodžba o završnome radu.
(2) Svjedodžba o završnome radu je isprava kojom se potvrđuju stečene strukovne kompetencije i završetak srednjeg obrazovanja u strukovnome programu.
(3) Svjedodžbu o završnome radu izdaje Škola, a potpisuje ravnatelj škole. 

III. ŠKOLSKI PROSUDBENI ODBOR

Članak  21. 

(1) Radnje u svezi s organizacijom i provedbom Izradbe i Obrane u Školi obavlja Prosudbeni odbor koji čine ravnatelj Škole koji je ujedno i predsjednik Prosudbenoga odbora te predsjednici i članovi svih Povjerenstava.
(2) Prosudbeni odbor obavlja sljedeće poslove:
· utvrđuje popis učenika za Obranu
· utvrđuje upute i kriterije za izradu završnog rada za svaku školsku godinu
· određuje zadaće i način rada Povjerenstava te zaprima i pohranjuje pisane dijelove završnih radova;
· osigurava prostorije za provođenje Obrane;
· nadzire provođenje i osigurava pravilnosti postupka provedbe Obrane;
· informira učenike o postupku provođenja Obrane; 
· pravovremeno dostavlja rezultate Obrane učenicima, 
· vodi brigu u školi o provedbi prilagođenoga postupka Obrane za učenike s teškoćama u razvoju;
· utvrđuje konačnu ocjenu Izradbe, konačnu ocjenu Obrane te opći uspjeh iz izradbe i obrane završnoga rada za svakoga učenika na prijedlog Povjerenstava na temelju ovog Poslovnika.
(3) Ravnatelj Škole saziva sjednice Prosudbenoga odbora i rukovodi njima. 
(4) Prosudbeni odbor može odlučivati ako je na sjednici nazočna većina članova.
(5) Odluka Prosudbenoga odbora je pravovaljana ako za nju glasuje većina od ukupnoga broja članova.




IV. POVJERENSTVA ZA OBRANU ZAVRŠNOG RADA


Članak  22. 
(1) Obrana se provodi pred Povjerenstvom kojega čine predsjednik te dva ili četiri člana iz redova nastavnika struke od kojih jedan vodi Zapisnik.
(2) Učenik brani svoj završni rad pred Povjerenstvom čiji je predsjednik ili član njegov mentor.
(3) Povjerenstva imenuje ravnatelj najkasnije do 30. studenoga za sve rokove u tekućoj školskoj godini 
(4) Iznimno, ravnatelj predsjednika i dio članova Povjerenstava može imenovati i do trenutka početka provedbe Obrane.
(5) Za člana Povjerenstva može biti imenovana i osoba koja nije zaposlenik Škole ako ispunjava jedan od sljedećih uvjeta:
· izvodi dio stručno-teorijskoga ili praktičnoga dijela nastavnoga programa u Školi 
· mentor je učenika Škole na provedbi praktične nastave kod poslodavca
· član je sektorskoga vijeća
· predstavnik je tvrtke s kojom je Škola sklopila ugovor o suradnji
(6) Povjerenstvo radi sukladno ovom Poslovniku i odlučuje u punome sastavu većinom glasova.
(7) Povjerenstvo utvrđuje prijedlog:
· ocjene Izradbe na prijedlog mentora određenoga učenika
· ocjene Obrane
· općeg uspjeha iz izradbe i obrane završnoga rada. 
Članak  23. 
Predsjednik Povjerenstva:
· provjerava uređenost prostorije za Obranu,
· daje učenicima odgovarajuće upute za Obranu i upozorava ih na pridržavanje propisanih pravila i uputa,
· opominje i udaljava učenika, unosi u Zapisnik i o tome obavještava predsjednika Prosudbenoga odbora 
· nakon završetka Obrana potpisane Zapisnike koje uručuje predsjedniku Prosudbenoga odbora.


V. ZAŠTITA PRAVA UČENIKA

Članak  24. 
(1) Ako učenik na Obrani koristi nedopuštena sredstva, ometa tijek Obrane ili obavlja druge nedopuštene radnje, Povjerenstvo ga može opomenuti ili udaljiti s Obrane, što se upisuje u Zapisnik.
(2) Ukoliko povjerenstvo izrazi opravdanu sumnju da praktični rad ili jedan njegov dio nisu samostalno odrađeni od strane učenika, povjerenstvo ima pravo zatražiti praktičnu provjeru sposobnosti izrade istog na licu mjesta.
(3) O slučaju udaljenja s Obrane predsjednik Povjerenstva odmah obavještava predsjednika Prosudbenog odbora.
(4) O udaljenju s Obrane Prosudbeni odbor donosi konačno rješenje u roku 24 sata od udaljenja s Obrane.

VI. PRIJELAZNE I ZAVRŠNE ODREDBE

Članak  25. 
Odredbe ovoga poslovnika na odgovarajući način primjenjivat će se i na radna tijela koja imenuje školsko prosudbeno povjerenstvo i povjerenstvo za obranu završnog rada.

Članak 25a
Ukoliko epidemiološke mjere zbog Odluke o proglašenju epidemije bolesti COVID-19 uzrokovane virusom SARS-CoV-2 u Republici Hrvatskoj neće dozvoljavati provedbu nekih dijelova ispita Završnog rada kontaktno isti će se provesti online na način kako odredi Školski prosudbeni odbor.
Članak  26. 
Stupanjem na snagu ovoga poslovnika prestaje važiti Poslovnik o radu školskog prosudbenog odbora i povjerenstva za obranu završnog rada KLASA: 012-03/16-01/01-5, URBROJ: 2197/01-380/1-8-16-1 od 11. listopada. 2016. godine.
Članak  27. 
Ovaj Poslovnik stupa na snagu osmog dana od dana objave na oglasnoj ploči škole.

	
	Predsjednica Školskog odbora:
Sofija Keča, prof. savjetnik

____________________




	Ovaj Poslovnik objavljen je na oglasnoj ploči Škole 14. veljače. 2019., a stupa je na snagu 22. veljače 2019. godine.

	KLASA:  003-05/19-01/02
URBROJ:  2197/01-380/1-8-19-1
Zabok, 22. veljače 2019.
	
	Ravnateljica:
Božica Šarić

____________________






	Ovaj Poslovnik (Izmjene i dopune Poslovnika 11/2020) objavljen je na oglasnoj ploči Škole 16. studenoga. 2020., a stupa je na snagu 24. studenoga 2020. godine.

	KLASA:  003-05/20-01/
URBROJ:  2197/01-380/1-8-20-1
Zabok, 24. studenoga 2020.
	
	Ravnateljica:
Božica Šarić

____________________






	Ovaj Poslovnik (Izmjene i dopune Poslovnika 03/2021) objavljen je na oglasnoj ploči Škole 01. travnja. 2021., a stupaju na snagu 09. travnja 2021. godine.

	KLASA:  003-05/21-01/01
URBROJ:  2197/01-380/1-8-21-1
Zabok, 09. travnja 2021.
	
	Ravnateljica:
Božica Šarić

____________________





	Ovaj Poslovnik (Izmjene i dopune Poslovnika 10/2025) objavljen je na oglasnoj ploči Škole 31. listopada 2025., a stupaju na snagu 08. studenoga 2025. godine.

	KLASA:  003-05/25-01/
URBROJ:  2140-93-25-
Zabok, 09. travnja 2021.
	
	Ravnateljica:
Božica Šarić

____________________





	Ovaj Poslovnik (Izmjene i dopune Poslovnika 10/2025) objavljen je na oglasnoj ploči Škole 31. listopada 2025., a stupaju na snagu 08. studenoga 2025. godine.

	KLASA:  011-02/25-01/
URBROJ:  2140-93-258-1
Zabok, 10. studenoga 2025.
	
	RAVNATELJICA:
Božica Šarić

____________________







 Prilog 1

EVIDENCIJA POHAĐANJA KONZULTACIJA

IZRADBA ZAVRŠNOGA RADA 20__./20__.

